బీఎస్‌ఈ నుంచి 200 కంపెనీలు ఔట్‌!
- రేపటి నుంచి అమలులోకి నిషేధం
ముంబయి: దేశంలో డొల్ల కంపెనీల పని పట్టే క్రమంలో భాగంగా సర్కారు నియంత్రణ చర్యలను ముమ్మరం చేస్తోంది. ఇందులో భాగంగా 'బాంబే స్టాక్‌ ఎక్స్ఛేంజీ' (బీఎస్‌ఈ) రేపటి (23వ తేది) నుంచి 200 కంపెనీలను ట్రేడింగ్‌ నుంచి పక్కకు తప్పించనుంది. అనుమానిత కంపెనీలుగా ఉన్న ఈ సంస్థల ట్రేడింగ్‌ను దశాబ్దం పాటు నిలిపివేయడంతో పాటు సంస్థ ప్రమోటర్లు కూడా పదేండ్ల పాటు ట్రేడింగ్‌లో పాల్గొనకుండా నిషేధించనుంది. అనుమానాస్పదంగా గుర్తించిన 117 కంపెనీలతో పాటు లిక్విడేషన్‌లో ఉన్న 28 కంపెనీలను, డీలిస్టింగ్‌ కమిటీ ప్రతిపాదించిన మరో 55 సంస్థలను కలుపుకొని మొత్తంగా 200 సంస్థల స్టాక్స్‌ను బుధవారం నుంచి బీఎస్‌ఈ ట్రేడింగ్‌ నుంచి నిషేధించనున్నారు. మార్కెట్‌ నియంత్రణ సంస్థ సెబీ ఆదేశాల మేరకు ఎక్స్ఛేంజీలు నియమించిన స్వతంత్ర మూల్యాంకనకర్త సూచించిన ధర మేరకు ట్రేడింగ్‌ జాబితా నుంచి తొలగించిన సంస్థ ప్రమోటర్లు వాటాదారుల నుంచి షేర్లును కొనుగోలు చేయాల్సి ఉంటుంది.
మీ స్నేహితులకు రికమెండ్ చెయ్యండి